钦定古今图书集成/明伦汇编/宫闱典/第085卷 > 新蔡公主 下嫁何迈
## 钦定古今图书集成/明伦汇编/宫闱典/第085卷 > 新蔡公主 下嫁何迈

按《宋书前废帝何皇后传》：“后父瑀，尚豫章康长公主。
子迈，尚太祖第十女新蔡公主，讳英媚。迈少以贵戚
居显宦，好犬马驰逐，多聚才力之士。有墅在江乘县
界，去京师三十里，迈每游履，辄结驷连骑，武士成群。
大明未，为豫章王子尚抚军咨议参军，加宁朔将军，
南济阴太守。废帝纳公主于后宫，伪言薨殒，杀一婢”，
送出迈第，殡葬行丧礼。常疑迈有异图，迈亦招聚同
志，欲因行幸废立。事觉，废帝自出讨迈，诛之。太宗即
位，追封建宁县侯，食邑五百户。子曼倩嗣。齐受禅，国
除。